cyanic-selkie/wikianc huggingface dataset:
Vladimir Asjkenazi
Vladimir Davidovitsj Asjkenazi (russisk: Владимир Давидович Ашкенази; født 6. juli 1937 i Gorkij) er en russisk-islandsk pianist og dirigent. Han er en av de mest anerkjente og allsidige musikerne i sin generasjon, med et stort repertoar som spenner fra barokk til samtidsmusikk. Han har også vært sjefdirigent for flere ledende orkestre, blant annet Philharmonia Orchestra, Royal Philharmonic Orchestra, Deutsches Symphonie-Orchester Berlin og Sydney Symphony Orchestra
Ashkenazy ble født i Gorkij (nå Nizjnij Novgorod) i 1937, som sønn av en jødisk komponist og en russisk-ortodoks skuespillerinne. Han begynte å spille piano som seksåring, og studerte ved musikkskolen og konservatoriet i Moskva med blant andre Lev Oborin. Han vant flere internasjonale konkurranser, som Chopin-konkurransen i Warszawa i 1955, Dronning Elisabeth-konkurransen i Brussel i 1956 og Tsjajkovskij-konkurransen i Moskva i 1962 (sammen med John Ogdon)
I 1961 giftet han seg med den islandske pianisten Þórunn Jóhannsdóttir, som han møtte på konservatoriet i Moskva. På grunn av de politiske forholdene i Sovjetunionen bestemte de seg for å flytte til Vesten i 1963, og bosatte seg først i London og senere i Reykjavík. Ashkenazy fikk islandsk pass i 1972, og har siden 1978 bodd i Sveits. Han har seks barn, hvorav fire er musikere12
Som pianist har Ashkenazy spilt inn et stort antall verker, særlig av russiske og romantiske komponister som Chopin, Schumann, Skrjabin, Rachmaninov og Sjostakovitsj. Han har også spilt inn alle klaverkonserter av Beethoven, Brahms, Rachmaninov og Prokofjev, samt mye kammermusikk med partnere som Itzhak Perlman og Lynn Harrell. Han har vunnet flere Grammy-priser for sine innspillinger, samt andre utmerkelser som Islands falkeorden
Som dirigent begynte Ashkenazy sin karriere på 1970-tallet, og har siden ledet mange fremragende orkestre over hele verden. Han har vært spesielt opptatt av å fremme nordisk musikk, blant annet ved å spille inn alle symfoniene av Sibelius og Nielsen. Han har også vært involvert i flere musikkfestivaler og utdanningsprosjekter, som Reykjavik Arts Festival og Verbier Festival Academy
Ashkenazy er kjent for sin musikalske intelligens, følsomhet og teknikk, samt sin varme personlighet og humor. Han har blitt beskrevet som en "levende legende" og en "musikalsk skatt" av kritikere og kolleger.
Profesjonshistorier
Profesjonshistorier er en sakprosabok utgitt i 2014 om 21 yrkesprofesjoners historiske utvikling i Norge med et kapittel om hver yrkesgruppe. Boka ble redigert av Jan Messel og Rune Slagstad.
Boka er et resultat av en mangeårig seminarrekke ved Senter for profesjonsstudier på Høgskolen i Oslo og Akershus. De fleste kapitlene er skrevet av historikere eller sosiologer, men to av to av kapitlene, de som handler om journalister og fysioterapeuter, er skrevet av personer som er knyttet til den profesjonen de skriver om.
Blant tidligere verk i samme sjanger som Profesjonshistorier A. M. Carr-Saunders og P. A. Wilsons The Professions fra 1933 som gjennomgikk profesjonenes utvikling i England og Wales.
Gunnar Berg-Nielsen
Gunnar Berg-Nielsen (1957) er en norsk trommeslager/slagverker.
Han er utdannet ved Østlandets musikkonservatorium (1979–1984) og jobber som slagverker/trommeslager og musikkpedagog.
Berg-Nielsen har vært teatermusiker i rundt 40 oppsettinger ved Det norske teatret (1984–2003). Han driver også som studiomusiker, orkesterslagverker og musiker i diverse samtidsmusikkprosjekter,
Gunnar Berg-Nielsen spiller og har spilt i en rekke band, bla. annet: Maroder, Saluki, De sørgelige restene av Gartnerlosjen, Octoband, Tramteatret (1985), Zarathustra, Sugarpops, m.m.
Cristóbal Mendoza
Cristóbal Hurtado de Mendoza (født 23. juni 1772 i Trujillo, Venezuela, død 8. februar 1829) var Venezuelas første president og forfatter av Venezuelas uavhengighetserklæring.
Han ble utdannet av sin far i et fransiskanerkloster, under veiledning av munken Antonio de Pereira. Som 16-åring ble han sendt til Caracas for å avslutte utdannelsen. I 1794 tok han kandidatgrad i kunst og doktorgrad i jus. Han flyttet til Santo Domingo, der han studerte medborgerrett, og kom siden tilbake til Venezuela. I 1811, som 29-åring, ble han Venezuelas første president og tok initiativ til uavhengighetskrigen mot den spanske kongen. Det var Mendoza som forfattet Venezuelas uavhengighetserklæring. I mars 1811 fastslo Venezuelas grunnlovsgivende forsamling at den utøvende makten skulle deles mellom tre menn. Mendoza ble valgt som den første av disse tre den 5. mars. 1811. I sin tid ved makten deltok han i forfatningskonventet som utformet og gjennomførte Venezuelas første grunnlov 5. juli 1811.
Etter den første republikkens fall, forårsaket av Spanias invasjon, flyttet Mendoza til Granada. I 1813 ble Simón Bolívar president, og Mendoza kom tilbake til Venezuela, der han ble guvernør i provinsen Mérida og en dag senere også guvernør i Caracas. I 1814 invaderte Spania for andre gang, og Mendoza dro i nytt eksil, denne gang til De nederlandske Antiller. Der skrev han en rekke artikler til støtte for uavhengighetsbevegelsen og mot den spanske dominansen. I 1821 vendte han tilbake til Venezuela og ble justisminister.
Mendozas liv var kjennetegnet av en sterk lojalitet til Simón Bolívar og hans idealer. Han gikk hele livet inn for en føderasjon av latinamerikanske republikker.
På sitt dødsleie skrev han et politisk testamente i form av et brev til Bolívar, der han slo fast at hans eiendeler var "minnet om mine beskjedne tjenester for republikken og minnene om vårt livslange vennskap".
Xiamen Gaoqi internasjonale lufthavn
Xiamen Gaoqi internasjonale lufthavn (forenklet kinesisk: 厦门高崎国际机场, pinyin: Xiàmén Gāoqí Guójì Jīchǎng, POJ: E-mng Ko-kia Kok-che Ki-tiu) er en stor lufthavn ved Xiamen i provinsen Fujian i Folkerepublikken Kina. Den er hjemmebase for Xiamen Airlines, men betjenes også av mange andre flyselskaper.
I 2009 var Xiamen lufthavn Folkerepublikkens 10. mest travle på cargosiden, og 11. mest travle på passasjersiden.
King County (Texas)
King County er et fylke i den amerikanske delstaten Texas. Det grenser mot Cottle County i nord, Foard County i nordøst, Knox County i øst, Stonewall County i sør og mot Dickens County i vest.
King Countys totale areal er 1 833 km² hvorav 3 km² er vann. I 2000 hadde fylket 356 innbyggere, det tredje minste antall innbyggere av USAs alle fylker, kun Loving County i Texas og Kalawao County på Hawaii har færre. Administrasjonssenteret ligger i byen Guthrie og King County har fått sitt navn etter William Philip King.
Aborigines Protection Society
Aborigines Protection Society var en organisasjon grunnlagt i London i 1837. Organisasjonen jobbet for innfødte folks vel, i første omgang i Nord-Amerika. I 1909 ble den slått sammen med Anti-Slavery Society, sammen ble de til Anti-Slavery and Aborigines Protection Society, i dag kjent som Anti-Slavery and Aborigines Protection Society.
Storuman (tettsted)
Storuman (umesamisk: Lusspie) er et tettsted og administrasjonssenter i Storuman kommune i Västerbottens län i landskapet Lappland i Sverige. I 2010 hadde tettstedet 2 207 innbyggere.
Storuman ligger langs E12 og E45. Storuman er også en jernbanestasjon på inlandsbanan – en delvis nedlagt jernbane som dog overlever på velvilje og turist-tog i sommerhalvåret.
Daniel Nestor
Daniel Mark Nestor (født 4. september 1972 i Beograd) er en profesjonell canadisk tennisspiller. Sammen med Sébastien Lareau vant Nestor olympisk gullmedalje i forbindelse med doubleturneringen i tennis for menn under Sommer-OL i Sydney i 2000.
Foard County
Foard County er et fylke i den amerikanske delstaten Texas. Det ligger nord i staten og det grenser mot Hardeman County i nord, Wilbarger County i øst, Baylor County i sørøst, Knox County i sør, King County i sørvest og mot Cottle County i vest.
Foard Countys totale areal er 1 833 km² hvorav 3 km² er vann. I 2000 hadde fylket 1 622 innbyggere og administrasjonssenteret ligger i byen Crowell. Foard County har fått sitt navn etter Robert Levi Foard.
Nysgjerrige Nils (film)
Nysgjerrige Nils er en animasjonsfilm, basert på den klassiske barnehistorien Nysgjerrige Nils av H.A. og Margret Rey. Den ble lansert i Norge den 4. august 2006. I den originale versjonen har Will Ferrell stemmen til «Ted, mannen i den gule hatten». Matthew O'Callaghan regisserte filmen. Filmen var under utvikling ved Imagine Entertainment i flere år, minst siden 1992 (og muligens flere år før det igjen). Manus ble skrevet av Michael McCullers, Dan Gerson, Rob Baird, Joe Stillman og Karey Kirkpatrick.
Handling
Mens han er på besøk i Afrika adopterer Ted, som har på seg en gul hatt, ved en tilfeldighet den klumsete, rampete og nysgjerrige sjimpansen Nils og tar ham med seg tilbake til USA. Ted oppdager snart at Nils, som er søt mesteparten av tiden, kan være mer enn nok å holde styr på hvis Ted snur ryggen til eller forlater huset. Nils' nysgjerrighet får ham opp i de merkeligste situasjoner.
F. Beyer bokhandel
F. Beyer bokhandel var en norsk bokhandel, trykkeri og forlag i Bergen etablert i 1771. Ark Beyer bokhandel, som er bokhandelens navn i dag, er med det den eldste bokhandelen i Norge
Nysgjerrige Nils (film)
Forskjeller mellom filmen og de opprinnelige bøkene
I bøkene hadde ikke mannen med den gule hatten noe fornavn, ei heller noen form for romantiske interesser. De opprinnelige bøkene fokuserer kun på Nils' eventyr, og at mannen får ham ut av problemene han steller til.
Lydspor
Lydsporet til filmen heter Sing-A-Longs and Lullabies for the Film Curious George og inneholder sanger av Jack Johnson. Den første uken etter lansering kom albumet på førsteplass på den amerikanske hitlisten, det første albumet til Jack Johnson som nådde så høyt, og det første albumet med filmmusikk som nådde så høyt siden lydsporet til Bad Boys II i august 2003.
F. Beyer bokhandel
Bokhandelen ble etablert av Holger Enevoldsen d.e., og ble overtatt av Frands Dekke Beyer i 1819. Beyer-familien ledet etter dette virksomheten frem til årsskiftet 1940/41. Samtidig som Beyer-familien trådte ut ble forlagsvirksomheten tatt ut av firmaet.
Virksomheten har gjennom tidene holdt til på flere ulike steder i byen, men etter bybrannen i 1916 har butikken hatt lokaler i Strandgaten, først i nummer 2 og senere i nummer 4.
Mot slutten av 1980-tallet ble den grafiske og engros-virksomheten solgt ut av konsernet. I løpet av samme periode ble det opprettet avdelinger i Åsane og Loddefjord, samt at en bokhandel på Nesttun ble overtatt. I 1991 ble bokhandelen kjøpt opp av seks ulike Interbok-eiere, og ble samtidig medlem av Interbok-kjeden. Samarbeidet med Interbok ble avsluttet i 1996 og Beyer ble medlem i Libris.
I forbindelse med bokhandelens 225-årsjubileum ble det gitt ut en jubileumsbok som tar for seg firmaets historie. Boken inneholder også en spesialskrevet Varg Veum-novelle av Gunnar Staalesen, «Dødens signatur», som utspiller seg i butikkens lokaler.
Bokhandelen ble kjøpt av Gyldendal i forbindelse med forlagets oppkjøp av en rekke bokhandlere i Norge. Samtidig som Gyldendal meldte sine butikker ut av Libris i 2001 for å opprette Ark, byttet butikken navn til Ark Beyer.
A Lennon Melody
A Lennon Melody er en musikk-EP med Gjermund Elgenes, utgitt på MTG Music Mtg-cds 086 CS i 2000.
Abracassus
Abracassus er en demon i asiatisk mytologi. Abracassus hadde ormer til tær og en knute på halen.
Namnet Abracassus kan ha sammenheng med tallet 365, slik som Abraxas i gresk mytologi.
Marija Kirilenko
Marija Jurjevna Kirilenko (russisk Мария Юрьевна Кириленко, født 25. januar 1987 i Moskva) er en russisk kvinnelig profesjonell tennisspiller.
David Hungate
David Hungate (født 5. august 1948) er en amerikansk bassist, mest kjent som originalmedlem og bassist i rockebandet Toto fra 1977 til 1982, og 2014 til 2015. Han medvirket på bandets fire første album, inkludert Totos mestselgende album, Toto IV, fra 1982. Hungate ble straks etter innspillingen av Toto IV erstattet av Mike Porcaro, da Hungate valgte å forlate bandet til fordel for en karriere som studiomusiker i Nashville.
Som studiomusiker har han i løpet av karrieren også medvirket på en rekke innspillinger med kjente artister som blant andre Bryan Adams, Cher, Alice Cooper, Neil Diamond, David Foster, Ted Gärdestad, Dolly Parton, Pointer Sisters, Lee Ritenour, Steely Dan, Barbra Streisand, Randy Travis, Chet Atkins og Shania Twain.
Bagdad Café
Bagdad Café er en amerikansk film fra 1987, regissert av Percy Adlon, med Marianne Sägebrecht i hovedrollen. Filmmusikken var skrevet av Bob Telson, og sangen Calling You ble en stor hit rundt om i verden.
I 1989 ble den tildelt en Amandapris som beste utenlandske film på filmfestivalen i Haugesund.
Sammendrag
De tyske turistene Jasmin Münchgstettner (spilt av Marianne Sägebrecht) fra Rosenheim og ektemannen hennes krangler voldsomt samtidig som de kjører gjennom en ørken. Jasmin stormer sint ut av bilen, og finner snart veien til en isolert rasteplass som blir drevet av Brenda (spilt av CCH Pounder) og hun har blitt uvenner med hennes ektemann og de planlegger å skille lag. Jasmin begynner å leie ett rom ved ett lite motell i nærheten. Brenda blir etter hvert nær venn med Jasmin, og lar henne arbeide ved en cafe.
Denne cafeen besøkes av en rekke forskjellige fargerike karakterer, inkludert en underlig tidligere Hollywood-ansatt og en glamorøs tatovør. Brendas sønn (spilt av Darron Flagg) dukker også opp, og spiller blant annet ett stykke komponert av Johann Sebastian Bach på piano. Gradvis blir Jasmin god venn med alle de forskjellige menneskene hun møter der, og hun bidrar til en lysere tilværelse.
Ørneflag
Ørneflag er en fjelltopp sør for Hedalen/Vassfaret i Sør-Aurdal i Innlandet. Den har en høyde på 1 243 meter over havet. Toppen ligger nær grensa mot Flå i Buskerud, og er det høyeste punktet i Sør-Aurdal kommune.
Liste over kulturminner i Nord-Fron
Liste over kulturminner i Nord-Fron er en oversikt over fredede og/eller bevaringsverdige bygninger og elementer i Nord-Fron. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Johan Ailo Kalstad
Johan Ailo Kalstad (født 31. juli 1978) er direktør for NRK Sápmi. Kalstad var direktør for Samisk høgskole (2017–2021). Han er utdannet siviløkonom med en mastergrad fra Norges handelshøyskole. I tillegg har han en bachelorgrad i journalistikk fra Samisk høgskole. Han har tidligere jobbet blant annet som kommunikasjonsrådgiver i Geelmuyden.Kiese og som investorkontakt/seniorrådgiver i konsernstrategiavdelingen til Statkraft.
Barøy fyr
Barøy fyr ligger i Narvik kommune i Nordland. Fyret ligger på nordvestsiden av Barøya, ved innløpet til Ofotfjorden. Fyret ble opprettet 1. oktober 1903. Det ble automatisert og avfolket i 1980.
Johan Ailo Kalstad
Kalstad er også styreleder i RiddoDuottarMuseat og styremedlem i Universitetssykehuset Nord-Norge.
Victor Hugues
Victor Hugues (født 20. juli 1762 i Marseille, død 12. august 1826 i Cayenne) var en fransk politiker og koloniadministrator under den franske revolusjonen. Han styrte den karibiske øya Guadeloupe mellom 1794 og 1798, og han frigjørende øyas slaver etter ordre fra franske myndigheter.
Guadeloupe var under britisk kontroll da Hugues for første gang kom til Karibia. Frankrike tok tilbake kontrollen av øya under ledelse av Victor Hugues. Han var den første til å forby slaveri ved en proklamasjon i 1793. Hugues fungerte som kommissær i Guadeloupe fra 1794 til 1798. I løpet av tiden som kommissær renset han øya for kontrarevolusjonære, ved hjelp av en giljotin som ble hentet fra Frankrike, og han jobbet også for å skape en levedyktig regjering og levesett uten slaver, der gårdene og plantasjene fortsatt kunne fungerte.
Hugues er kanskje aller mest kjent for tildeling av fullmakter til kapere om å angripe utenlandsk skipsfart som seilte gjennom Karibia, og som brakte store rikdommer til øya, men som også var en del av spenningene mellom Frankrike og USA (kjent som Quasi-krigen i amerikansk historie). Med en hær bestående av hvite, mulatter og eks-slaver som soldater, arbeidet Hugues for å eksportere den franske revolusjonen til de nærliggende øyene, inkludert Dominica, Saint-Martin, Saint Vincent og Saint Lucia.
I 1799 ble Hugues sendt til Fransk Guyana av det franske konsulatet, der han var ansvarlig for lovgivning, arbeidskraft og slaveri. Han forble en viktig administrator helt frem til han ble tvunget tilbake til Frankrike av en provinsiell manøver av Napoleonskrigene, da Portugal invaderte den franske kolonien og flere andre øyer i Karibia.
Da han kom tilbake til Frankrike, ble han tiltalt for forræderi og sammensvergelse med fienden. Ble endelig frikjent i 1814 og han returnerte til Guyana i 1817, der han tjenestegjorde som guvernør, og deretter fortsatte han å bo der som en vanlig statsborger.
Tennholmen fyr
Tennholmen fyr ligger på Tennholmen vest for øygruppa Givær i Bodø kommune i Nordland. Fyret ble opprettet 1. oktober 1901. Den er utformet som familiefyr med bolighus. Fyret ble elektrifisert i 1960 og fikk radiofyr i 1971. Fyret ble automatisert i 1988 og avbemannet i 2002. Fyret har en høyde på 14 meter, og viser et glimt vært tiende sekund (Karakter: Fl W 10s 15,5M).
29. oktober 1911 kullseilte og omkom fyrvokter Matias Larsen i nærheten av Givær. 8. mai 1931 druknet reserveassistent Helge Pedersen og to brødre på vei hjem fra fyret til Bliksvær. Ei nabojente som var med i båten ble reddet.
Speed (sørkoreansk band)
Speed (koreansk: 스피드; ofte skrevet SPEED) er en sørkoreansk guttegruppe under MBK Entertainment som består av de fem medlemmene Yuhwan, Taeha, Jongkook, Sungmin & Ki-O. Speed var tidligere en av Co-Ed Schools enheter. Den ene enheten bestod av de mannlige medlemmene, og den andre av de kvinnelige.
2011-2012: Formasjon og Debut
I 2011 ble det bestemt at Co-Ed School skulle deles opp i to enheter. Den første enheten bestod av de fem originale Co-Ed School kvinnelige medlemmene, samt et ekstra medlem. Sammen ble de 5Dolls. (F-ve Dolls) De debuterte i 2011.
Den 4. november 2011 ble det kunngjort at Kangho hadde forlatt gruppen for å fokusere på en karriere innenfor skuespill. Core Contents Media (nå MBK Entertainment) kunngjorde at tidligere Superstar K3 deltager Shin Jongkook skulle erstatte Kangho.
I januar 2012 ble det kunngjort at Co-Ed Schools mannlige enhet skulle hete SPEED. Gruppen slapp deres første singel Hommage to Lovey Dovey med sangen Lovey Dovey-Plus den 14. februar. Sangen var et Cover av T-Aras hit Lovey Dovey. Noen dager senere ble Sejun med i SPEED.
Kwanghaeng og Noori forlot bandet i september, og ble erstattet av Yuhwan og Taeha i oktober.
Sigwardt Aspestrand
Sigwardt Julius Aspestrand (født 13. november 1856 i Aremark, død 31. desember 1941 i Oslo) var en norsk opera-komponist.
Han studerte i Christiania hos Gudbrand Bøhn, så fra 1881 i Leipzig. Han var bosatt i Tyskland fram til 1910. Hans mest kjente verk, operaen "Sjømannsbruden", ble oppført i Gotha i Tyskland 29. mars 1894. I Christiania ble den oppført i mai 1907 med Johan Halvorsen som dirigent.
Lyckans gullgossar
Lyckans gullgossar er en svensk filmkomedie fra 1932 regissert av Sigurd Wallén og Ivar Johansson. Hovedrollene spilles av Wallén, Bullen Berglund, Tutta Berntzen og Maritta Marke.
Andreas Beck
Tidlig ishavsliv
Andreas Beck var sønn av ishavsskipper og reder Lars Andreas Beck, Balsfjord. Han begynte sitt sjømannsliv om bord på brorens skute «Olivia», siden ble det selfangeren «Harald Hårfager» og skonnerten/selfangeren «William Barents». Han reiste i flere år som harpuner på skuter som «Søstrene», «Diana» og «Moderen». I 1896 var han skipper på seiljekta «Aurora» og fra 1903-1906 førte han sin egen skute «Cesilie Malene», som han eide sammen med Lars Hansen jr.
Andreas Beck førte også «Holmengrå» på en vitenskapelig ekspedisjon til Svalbard i 1908 og i 1909 førte han seiljekta «Marie» av Kristiania på Gunnar Holmsens geologiske ekspedisjon til Spitsbergen.
Rustavi
Byen ble grunnlagt som festning i det 4. og 5. århundre f.Kr. Den lå på Silkeveien som forbandt Europa med Asia, og ble fullstendig ødelagt av mongolene rundt år 1400. Gjenoppstanden fant sted på 1940-tallet med industrialiseringen av Georgia. Den største folkegruppen i Rustavi i dag er aserbajdsjanere.
Andreas Beck
Tidlig ishavsliv
16. november 1909 ble Andreas Beck tildelt Kongens fortjenstmedalje i sølv.
En av Amundsens utvalgte
Sommeren 1910 gikk Andreas Beck om bord i polarskuta «Fram» som islos på Roald Amundsens planlagte Nordpolekspedisjon. Få visste at Amundsen allerede da planla en «avstikker» til Sydpolen, og at Beck egentlig var hentet inn for oppgaven med å føre «Fram» gjennom sydisen. Kontrakten med Amundsen ble undertegnet i april 1909, etter at Amundsen hadde fått beskjed om at hans gode venn Frederick Cook hadde nådd den nordlige pol, som var Amundsens egentlige mål.
Andreas Beck ble anbefalt av Amundsens venn og kontaktmann i Tromsø, apoteker og korrespondent for Morgenbladet Fritz Gottlieb Zappfe. Amundsen tok selv turen til Tromsø for å få Becks underskrift på kontrakten.
Fra Oslo gikk «Fram» til Madeira, hvor Beck og resten av mannskapet ble informert om endringene i planene og ble gitt muligheten til å trekke seg fra videre ferd. Alle ble med videre.
Etter å ha ført «Fram» gjennom sydisen langt raskere enn planlagt og satt i land polarekspedisjonen i Hvalbukta i januar 1911, dro Beck og «Fram» ut på et flere måneders langt oseanografisk tokt i sydatlanteren. Helmer Hanssen, en av Amundsens fire utvalgte til selve sydpolsferden, skriver i sin bok Gjennem isbaksen: ''«Beck var en kjempe av en skikkelse, og som vanlig for store og sterke folk, hadde han et ypperlig godt humør. Enda så stor han var, så var ingen raskere i riggen. Han hadde den egenskapen som enkelte ishavsskippere har, de kunne lukte isens gang. Amundsen satte Beck meget høyt, og det Beck mente og foreslo, gikk Amundsen med på.»''
I januar 1912 var Beck og «Fram» tilbake i Hvalbukta og hentet ekspedisjonen som 14. desember 1911 hadde plantet det norske flagg på Sydpolen. Turen gikk til Hobart på Tasmania og deretter til Buenos Aires i Argentina, hvor «Fram» gikk i opplag i påvente av ekspedisjonens fortsettelse mot Nordpolen. I Buenos Aires holdt Norges overordentlige sendemann og befullmektigede minister til Argentina, Paraguay og Uruguay, Peter «Don Pedro» Christophersen stor fest, og ekspedisjonsdeltakerne ble tildelt en medaljong av Det Norske La Plata Samfund. Beck og resten av mannskapet reiste med passasjerbåt til Oslo, hvor de fikk en kongelig mottagelse, og ble 20. august 1912 tildelt «Medalje til Erindring om Fram's Expedition til Sydpolen 1910-1912» (Sydpolsmedaljen). Ekspedisjonsdeltakerne fikk også, av Amundsen, hvert sitt lommeur i gull, preget med ekspedisjondeltakerens monogram, samt innskripsjonen «Fram 1910-1912».
Andreas Becks Top / Mount A. Beck / Beck Peak
På Amundsens kart over sydpolen er Andreas Beck hedret med sitt navn på en fjelltopp. «Andreas Becks Top» er av Amundsen tegnet inn på 87°20′S 148°0′Ø. Etter senere undersøkelser av United States Geological Survey ga Advisory Committee on Antarctic Names fjellet navnet Beck Peak og lokaliserte det til 86°5′S 158°58′V.
Floyd County (Texas)
Floyd Countys totale areal er 2 571 km² hvorav 1 km² er vann. I 2000 hadde fylket 7 771 innbyggere og administrasjonssenteret ligger i byen Floydada. Floyd County har fått sitt navn etter Dolphin Floyd.
Fylkesvei 5746
Fylkesvei 5746 (Fv5746) går mellom Torheim og Nordfjordeid i Stad kommune.
Frem til 2019 hadde veien betegnelsen fylkesvei 662.
Gracechurch Street
Gracechurch Street er ei gate i det sentrale London, rett nord for London Bridge. Den begynner ved Christopher Wrens monument over bybrannen i 1666 (ved Monument undergrunnsstasjon) og ender i Bishopsgate ved Cornhill. Gracechurch Street er en del av hovedvegen A10 ut av London mot nord. Gata har navn etter kirka St Benet Grass, som stod ved krysset med Fenchurch Street/Lombard Street. Kirka ble revet i 1868.
Under utgravninger på 1950-tallet fant en restene etter en romersk basilika og et stort forum under Gracechurch Street. Forumet lå ved Leadenhall Market, som fra 1300-tallet var marked for fjørfe, ost og smør. Markedet ble ødelagt i bybrannen i 1666, ble gjenoppbygd og utvida, men da som et marked for lær, ull og kjøtt. I dag er Leadenhall Market omgjort til kjøpesenter, med et stort antall butikker, barer og restauranter.
Gjermund Elgenes
Gjermund Elgenes (født 8. januar 1968) er en norsk musiker, gitarist og sanger.
Elgenes er opprinnelig fra Kristiansund, men har bodd i Bærum siden 1989.
Diskografi
I 1996 ga han ut EP-en Gjermund Elgenes EP. I 2003 fulgte han opp med EP-en A Lennon Melody. I 2012 ga han ut LIFE (is good enough).
Familie
Gjermund Elgenes er bror av Dance With a Strangers' vokalist Øivind Elgenes.
Acanthoibidion
Acanthoibidion er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En middelsstor, avlang, nokså blank trebukk. Antenner og bein, hode og pronotum er brunrøde, dekkvingene svarte med litt fiolett, metallisk glans. Antennene er noe kortere enn kroppen. Pronotum har rundede sider og er mye smalere enn de jevnbrede, nokså kraftig punkterte dekkvingene. På beina er lårene litt klubbeformede, leggene ganske tynne.
Levevis
Larvene lever i død ved, mest av løvtrær.
Vestnordiske språk
Vestnordiske språk (også kalt norrønt språk) er de språkene som har utvikla seg fra urnordisk, som rundt vikingtiden skilte seg fra de østnordiske språkene. Til de vestnordiske språkene regnes norsk, islandsk og færøysk, samt det nå utdødde språket norn. I disse dager har imidlertid norsk mer til felles med svensk og dansk på grunn av deres isolering fra de andre nordiske språkene og på grunn av felles utvikling i Skandinavia, men det er fortsatt visse bevarte forskjeller.
Vestnordiske språk skiller seg fra de østnordiske blant annet gjennom følgende:
Gjennom påvirkning fra tidligere diftongforandringer i østnordiske språk forsvant enkelte diftonger, først og fremst i det 11. og 12. århundre fra norsk. Det gjelder hovedsakelig i østnorsk, mens flest diftonger er bevart i vestnorsk.
Det europeiske system av sentralbanker
Det europeiske system av sentralbanker (ESSB) (engelsk: European System of Central Banks (ESCB)) styrer EUs felles pengepolitikk. ESSB består av Den europeiske sentralbank samt alle medlemstatenes sentralbanker. Innføringen av ESSB ble bestemt i Maastricht-traktaten som del av tredje trinn i Den økonomiske om monetære union, og trådte i kraft 1. januar 1999.
ESSBs viktigste styringsmål er å bevare prisstabilitet innen EU-regionen. For tiden (2022) er dette satt til 2 prosent pr år. Med dette menes at inflasjonen skal ligge nær 2 prosent.
Stein Frøysang
Stein Frøysang (født 1954 i Vallset) er en norsk lokalpolitiker for Arbeiderpartiet. Han bor i Hamar og satt i kommunestyret fra 1995 til 2015. I perioden 2007 til 2012 representerte han også Venstre, og satt som uavhengig. Da Frøysang ble valgt inn første gang i 1995 var han plassert på 60. plass på Hamar Aps liste, men ble kumulert inn til en 16. plass.
Frøysang er utdannet ved Hamar Lærerhøgskole, linjen for engelsk og samfunnsfag, etter examen artium ved Hamar katedralskole. Han har mastergrad i Public Administration fra Karlstads universitet. Frøysang er utdannet spesialpedagog ved Statens spesiallærerhøgskole 1. og 2.avdeling.
Stein Frøysang jobber som seniorrådgiver i Fugro. Fram til 2005 jobbet han som spesialrådgiver og prosjektleder ved Verdens helseorganisasjon. Før det var Frøysang personalsjef i NORAD. Han har også vært polititjenestemann i narkotikaseksjonen ved Asker og Bærum politikammer.
Critérium du Dauphiné Libéré 2008
Critérium du Dauphiné Libéré 2008, den 60. utgaven av sykkelrittet Critérium du Dauphiné Libéré foregikk fra 8. til 15. juni 2008 i Frankrike. Alejandro Valverde vant sammenlagt, 39 sekunder foran Cadel Evans.
The King’s School
The King's School er en britisk uavhengig skole i den historiske katedralbyen Canterbury i Kent. Skolen har både elever som bor på skolen (kostskole) og elever som bor hjemme. Skolen er medlem av HMC-konferansen og Eton-gruppen.
Stein Frøysang
Frøysang fikk mye kritikk da han tidlig i 2007 sluttet i Arbeiderpartiet, for å bli medlem i Venstre. Bakgrunnen var manglende støtte i Hubred-saken, som Frøysang jobbet mye med. Rett etter valget i 2011 holdt Frøysang på å melde seg ut av Venstre, men han gjorde det ikke før i februar 2012. Han satt en liten stund som uavhengig representant, før han igjen meldte seg inn i Arbeiderpartiet.
The King’s School
Skolen har sin opprinnelse som katedralskole fra middelalderen og det er ofte hevdet, blant annet av historikeren Arthur Leach i et brev til avisen The Times i 1896 og i Guinness rekordbok, at den ble grunnlagt av sankt Augustin i år 597. Det gjør skolen til den eldste bevarte skole uten avbrudd i verden. Dette historiske kravet hviler på det faktum at sankt Augustin grunnla et kloster (innenfor dagens skoleområde) hvor det er kjent at det ble gitt undervisning. Da klostrene ble oppløst under styret til Henrik VIII av England, ble skolen grunnlagt på nytt som kongens skole, The King's School, i Canterbury.
Skolens skussmål
Fra 2004 ble skolen underlagt jevnlig og uavhengig inspeksjon. Inspeksjonens resultat var meget god. Skolen ble rost for de høye akademiske prestasjonene til de fleste av dens elever, uansett alder, evner eller mulighet, og det «naturlige og åpne forhold» som elvene har til hverandre og til voksne. I henhold til Good Schools Guide er skolen «meget suksessfull i å produsere utmerkede resultater». Denne guiden hevdet også at «Du må være kreativ, akademisk skikket og arbeide hardt da alt beveger seg meget fort her.»
Skolens fag
Skolen har undervisning i arabisk, kunst, astronomi, biologi, kjemi, antikkens klassiske sivilisasjoner, drama, økonomi, fransk, avansert matematikk, gresk, geologi, tysk, generelle studier, geografi, historie, kunsthistorie, politikkens historie, IKT (informasjon og kommunikasjonsteknikk), latin, matematikk, musikk, fysikk, myndighetene og politikk, filosofi, religiøse studier, spansk og teater.
Skolens organisering
Skolen har 15 hus. Deres fulle navn er vist nedenfor. De fleste er oppkalt etter tidligere rektorer eller mennesker av særlig interesse for skolens historie, med unntak av School House, The Grange og det nyeste huset, Carlyon. Antallet elever ved hvert hus varierer. Nedenfor er liste over antall elever for hvert hus i henhold til studieåret 2005-2006 med husets navn, forkortelse og opprettelse:
James Van Allen
James Alfred Van Allen (født 7. september 1914, død 9. august 2006) var en amerikansk fysiker med tilknytning til Universitetet i Iowa. Han er mest kjent for å ha ledet utviklingen av de vitenskapelige instrumentene for de første amerikanske satellittene Explorer I og Explorer III.
Satellitene var blant annet utstyrt med geigertellere som skulle undersøke graden av kosmisk stråling i atmosfæren. Resultatene fra disse målingene førte til den første vesentlige vitenskapelige oppdagelsen i romalderen – påvisningen av Jordens to strålingbelter, Van Allen-beltene.
Bjørn Brøymer
Bjørn Brøymer (født 1946) er en norsk journalist og forfatter.
Diabasodden
Diabasodden er et nes i Nordenskiöld Land på Spitsbergen, Svalbard. Det markerer skillet mellom Isfjorden og Sassenfjorden. Det har navn etter en inntrenging av den vulkanske bergarten diabas.
Bjørn Brøymer
Brøymer er født og oppvokst i Oslo. Han begynte som journalist i Morgenbladet i 1967, der han etterhvert ble kulturredaktør. Han kom til Aftenposten i 1984 og ble etterhvert en del av avisas feature- og forbrukerredaksjon. Brøymer har særlig vært opptatt av tema som berører dansk og tysk historie, samt politikk, kulturliv og samfunnsliv.
Han har skrevet en reisebok om København og en biografi om Leif Juster kalt Da lo folk! (i samarbeid med Siri Juster).
Teri Steer-Cantwell
Teri Sue Steer-Cantwell (født 30. oktober 1975) er en amerikansk tidligere kulestøter fra Crete, Nebraska.
Hun vant bronse under VM i friidrett innendørs 1999 og Panamerikanske leker samme år. Utendørs ble hun nummer 9 under VM i friidrett 1999. Under Sommer-OL 2000 ble hun nummer 22. Hennes personbeste er 19,21 meter, fra et stevne i Des Moines, Iowa i april 2001.
Hun studerte ved Southern Methodist University i Dallas.
Hun er gift med verdensmester i kulestøt, Christian Cantwell. De er bosatt i Columbia, Missouri, hvor hun er assistenttrener for hopp og kast ved friidrettslaget til University of Missouri. Hun var tidligere gift med den canadiske diskoskasteren Jason Tunks, og hadde da navnet Teri Steer-Tunks.
Puckapunyal
Puckapunyal er hjembase for School of Armour, School of Artillery, School of Transport and Ordinance, Combined Arms Training and Development Centre, Joint Logistics Unit og to mindre transportavdelinger. Basen huser også museet Royal Australian Armoured Corps Memorial and Museum og blir brukt av den victorianske delen av Australian Army Cadets.
I tillegg til baseområdet er det også en mindre bosetting med rundt 280 familier, barneskole og butikker.
Historie
Området ble først brukt til rekruttrenning under første verdenskrig. Tidlig på 1920-tallet anla hæren et ammunisjonslager og en skytebane. I 1939 ble leiren formelt kjent som Puckapunyal Camp, navnet kom fra et aboriginsk navn med uklart opphav. Under andre verdenskrig ble basen brukt til å trene rekrutter til 2. australske imperiestyrke.
I 1949 ble basen hjembase for 1st Armoured Regiment som ble ved basen frem til den ble flyttet til Darwin i juni 1995.
I løpet av 1950- og 1960-årene ble basen brukt som rekruttskole for vernepliktige (National Service) Under Vietnamkrigen ble soldatene som ikke kom fra Queensland eller New South Wales trent ved Puckapunyal. I denne perioden var det kontinuerlig opp til 4000 soldater ved Puckapunyal.
I 1999 og 2000 ble flyktninger fra Kosovo og Øst-Timor huset i de gamle vernepliktsbrakkene.
Sieđgajohka (Utsjok)
Sieđgajohka er ei elv i Utsjok kommune i Lappland i Finland. Den er ei sideelv til Akujoki i Tanavassdraget og er 7,5 kilometer lang. Elva har utspring fra Stuorra Biesvárri i Paistunturit og renner mot nordøst til samløpet med Akujoki.
Vise fra Ullsaker
«Vise fra Ullsaker» er et skillingstrykk. Alf Prøysen presenterte den i sin visespalte i «Magasinet for alle» årgang 1957.
Teksten
1.Det bor noen herrer i Ullsaker sogn de er så fornemme at de kjører i vogn. Og spiser seg mette på kostelig rett husmenner og tjenere får unngjelde det.
2.Når klokka er fire tur senga vi går, og vellinga ferdig på bordet da står, og melka der ute er slett ikke søt med vellinga følger det aldri no brød.
3.Så må vi da ut og arbeide en tid, til klokka halv åtte med slep og med slit, står vellinga ferdig på bordet igjen og tvende små silder i følge med dem.
5.Når klokka er ett så er middagen slutt da ringer gårdsklokka og vi må gå ut, så må vi arbeide til klokka halv fem da trenger vi bøyligen til å gå hjem.
6.Så får vi da ost og poteter og brød, og marken der ute har slett ingen nød, noen de er nå så dristig av dem de stikk nå mellom fingrene hovudet frem.
7.Til kveldsverd vi fjerde gang velling da får, da auser vi velling til magan blir stor. Men magan blir fort igjen mindre enn hall for om morran den fylles med vellinga skal.
8.Hvis noen vil vite hvem visen har gjort han er ikke hjemme men nylig gått bort. Han var her på gården og erfaring fikk du kan tru han var glad da han her i fra gikk.
Dag Steinfeld
Dag Steinfeld (født 14. mars 1955) er en norsk advokat bosatt i Bergen med tidligere landsdekkende praksis som partner i advokatfirmaet Wikborg Rein.
Ved utgangen av 2019 avsluttet han sin advokatkarriere for å vie seg til arbeid knyttet til menneskerettigheter, humanisme og kultur. Som en del av dette er han blitt en flittig benyttet skribent, forfatter og foredragsholder.
Familiebakgrunn og karriere
Dag Steinfeld er bror av journalisten Hans-Wilhelm Steinfeld og litteraturprofessoren Torill Steinfeld.
Styreverv
Fra 1997 til 2007 var Steinfeld styreformann for Den Nationale Scene. Han tok initiativet til å få brakt teaterets hovedsalong tilbake til sitt opprinnelige arkitektoniske uttrykk i jugendstil. Etter at teateret ble ødelagt i et bombeangrep under annen verdenskrig, hadde okkupasjonsmakten raskt gjenreist salongen i en enkel funkisstil. Tanken om restaurering ble tatt opp i 1997, og i tilknytning til 150 års-jubileet for Det Norske Teatret lyktes det i 2000. I Steinfelds tid som styreleder var det ansatt fire teatersjefer; Lars Arrhed, Bentein Baardson, Morten Borgersen og Bjarte Hjelmeland. Som styreleder for Den Nationale Scene var Steinfeld delaktig i å få opprettet Den Nye Opera i Bergen, hvor han også var styremedlem i flere år.
Gestapomuseet
I 2019 fremskaffet han sammen med venner og bekjente finansielle midler for å bygge og etablere Gestapomuseet i Bergen. Museet ligger i Veiten 3, som var Gestapos hovedkvarter under Annen verdenskrig. I dette hus ble det utført tortur av motstandsfolk. Under krigen kalte byens befolkning det «Skrekkens hus». Som en del av utstillingen inngår blant annet de fire opprinnelige cellene i sin originalstand. I betongveggene finner man innrissede hilsener og bønner fra mennesker som ble torturert og myrdet. Målet var å få ferdigstilt og åpnet museet til nasjonen skulle markere at det var gått 75 år siden krigens slutt. På grunn av coronapandemien måtte åpningen utsettes til året etter. 5. juni 2021 fant derfor den høytidelige åpning sted ved statsminister Erna Solberg. Museet er idag eid av «Stiftelsen Lenken. Gestapohuset og Espeland fangeleir» hvor Steinfeld som initiativtager til gavemidlene som muliggjorde byggingen av Gestapomuseet gikk inn i styret. Han er også blant de frivillige som hyppig holder foredrag, undervisning og omvisning for skoleklasser som besøker museet.
Forfatterskap
7. oktober 2022 gav Steinfeld ut sin kritikerroste bok «Fedre og sønner. En familiehistorie fra tsarens Russland til den kalde krigen.» Fritt Ord tildelte han et større stipend for dette. Boken ble lansert på HL-senteret i Oslo og ble fra første stund en bestselger. Fra utgivelsen var den i månedsvis frem mot jul på bestselgerlisten for hele Norge.
Steinfeld holdt en rekke foredrag om boken og familiens historie over hele landet, bl.a. på HL-senteret i Oslo, synagogen til Det mosaiske trosamfunn i Trondheim, Ålesund museum, Bergen offentlige bibliotek og Espeland fangeleir fra krigens dager i Bergen.
Bokens tittel henspeiler på verdenslitteraturens mest kjente roman om generasjonsmotsetninger, Ivan Turgenevs roman «Fedre og sønner» fra 1862. Steinfeld som beskriver et hundreår eller et saeculum horrible 1879_1979 for den jødiske del av sin familie, lar boken dreie seg rundt tre fedre og i hovedtrekk, tre av disses sønner. Dette gir forfatteren mulighet til å skrive moderne historie på sentrale tema som Russland, flukt, immigrasjon, assimilasjon, etnisk forfølgelse med Holocaust, krig, sikkerhetspolitikk og moderne norsk politisk historie. Multiplum er brytningene mellom generasjonene.
Ain
Se også
I tillegg finnes det flere artikler som begynner med Aïn.
Dag Steinfeld
Forfatterskap
Han starter med sin oldefar Moses, så sin bestefar Jakob, dernest sin far Herman og avslutter med seg selv. Dette gir en effektiv disposisjon. I følge en av anmelderne som gav boken en sekser, ble resultatet «en fjetrende, levende og aktuell slektshistorie.» Dag Steinfeld «har skrevet en fabelaktig og glitrende bok om sin far, og om sin slektshistorie,» ifølge samme anmelder som var en av flere som trilte terningkast seks.
Sørum kirke
Det er flere kirker med dette navnet:
Frode Larsen
Frode Larsen (født 9. juli 1988) er en norsk tidligere fotballspiller. Han var keeper og fikk aldersbestemte landskamper for Norge.
Jean de Hautefeuille
Jean de Hautefeuille var en fransk abbé og oppfinner, som er kjent for å i 1678 ha lagt fram ideen om å benytte en kruttdrevet atmosfæremotor til å pumpe vann. Det var dog Huygens som først lagde en slik motor, som han demonstrerte i 1680.
Frode Larsen
Larsen spilte i sin aktive karriere for Vålerenga, Bærum, Moss, Kvik Halden, Sarpsborg 08 og Follo.
Ginkgoales
Ginkgoales er en orden med nakenfrøede planter som bare inneholder en enkelt nålevende art: Tempeltreet Ginkgo biloba. De nakenfrøede plantenes slekstre har vært relativt godt forstått lenge, men systematikken over familienivå har vært varierende. Siden divisjoner, klasser og ordner har forskjellige fastsatte endelser i botanikk, henviser både Ginkgopsida eller Ginkgoopsida (klasse) og Ginkgophyta (divisjon) til den samme gruppen.
Utvikling
Gruppen omfatter fem familier. De hadde sin største artsrikdom fra siste halvdel av jura til tidlig kritt. De var særlig utbredt i Asia, hvor det fante tre familier. Av disse er det bare tempeltrefamilien er fortsatt har levende representanter.
Ginkgoales regnes som nære slektninger av de dekkfrøede plantene. Familien Schmeissneriaceae har frø der griffelen vokste igjen etter befruktning, tilsvarende situasjonen hos dekkfrøede planter. Det er tvil om Schmeissneriaceae tilhører ginkgoene i det hele tatt, eller om Ginkgoales er en parafyletisk gruppe.
Familier
Indelingen i familier hos ginkgoer er usikker. I de fleste tilfeller har man bare blader å gå på, og i noen tifeller frukter.
Gando
Gando er en militærflyplass på Gran Canaria. Den sivile flyplassen «Aeropuerto De Gran Canaria» ligger like ved.
Victor Segalen
Victor Segalen (født 14. januar 1878 i Brest i Frankrike, død 21. mai 1919 i Huelgoat i Bretagne) var en fransk skipslege, etnograf, arkeolog, forfatter, dikter, oppdager, kunstteoretiker, lingvist og litteraturkritiker.
Karriere som forsker
Han reiste rundt og bodde i Polynesia (1903–1905) og Kina (1908–1914 og 1917).
Under sitt opphold på Marquesasøyene i 1903 kjøpte han Paul Gauguins siste skisser - han hadde dødd bare noen måneder tidsligere og verkene ville ellers ha gått tapt.
I 1908 dro han til Kina hvor han behandlet ofre for pesten i Mandsjuria. I 1910 bestemte han seg for å flytte til Kina med sin kone og sønn. I 1914 foretok han en arkeologisk undersøkelse av gravmonumenter fra Han-dynastiet. Denne studien av kinesisk skulptur, La Grande Statuaire chinoise, ble ikke publisert før i 1972.
Hans skjønnlitterære forfatterskap var preget av en avstandtagen til den eksotisisme som var utbredt i samtiden.
Han forulykket i en skog i Huelgoat i Frankrike.
I 1934 ble hans navn av den franske stat innskrevet på veggen i Panthéon på grunn av hans oppofrelser for fedrelandet under første verdenskrig.
Victor Segalen Bordeaux 2-universitetet for medisin, litteratur og samfunnsvitenskap Bordeaux er oppkalt etter ham.
Verker i utvalg
Posthumume publikasjoner:
Philipp Ludescher
Philipp Ludescher (født 3. januar 1987) er en østerriksk landeveissyklist som sykler for Kontinental Tour-laget Vorarlberg-Corratec (tidligere Team Volksbank).
Roing under Panamerikanske leker 1963
Roing under Panamerikanske leker 1963. Roing var med som en av tjue sporter i de fjerde Panamerikanske leker som ble arrangert i São Paulo i Brasil fra 20. april til 7. mai 1963. Det var sju roøvelser for menn. USA ble beste nasjon med fire gullmedaljer foran Argentina, Uruguay og Canada med en hver.
New Divide
«New Divide» er en singel fra det amerikanske alternativ rock-bandet Linkin Park. Singelen var den første store hiten til Linkin Park etter singelen «What I've Done» fra 2007. Sangen var også hovedsangen til filmen Transformers: De beseirede slår tilbake, hvor de erstattet de data-genererte lydene med klassiske instrumenter.
Aston Bathroom Appliances
Aston er en kinesisk produsent av sanitetsgods. Selskapet ble grunnlagt i 1994 og har sitt hovedkvarter i Nanhai i provinsen Guangdong.
Selskapet produserer over 150 forskjellige modeller av badekar, håndfat, toalett og dusjkabinett.
Tyholmen
Tyholmen er Arendals eldste bydel som befinner seg i nedre del av Arendal sentrum. Her befinner flere av byens eldste hus seg samt to monumentalbygnnger fra seilskutebyen Arendals gullalder i 1880-årene før Arendalskrakket. Tyholmen og Pollen utgjør Riksantikvarens NB!-område, et kulturmiljø i by av nasjonal interesse, i Arendal sentrum.
Historie
Som navnet sier er Tyholmen opprinnelig en holme; det er en av de syv holmene som Arendal sentrum er bygd på. Inntil 1930-årene var det en kanal mellom Tyholmen og resten av byen. Det har vært omstridt om deler av disse kanalene skal graves opp igjen. Tyholmen har gamle ærverdige kjøpmannsgårder og flere store offentlige bygninger. Tyholmen er i dag den del av Arendal by som først og fremst forbindes med sin gamle trehusbebyggelse. Da bybrannene herjet på 1800-tallet var det kun Tyholmen som ble spart etter tre bybranner, da ble deler av kanaler gjenfylt og bebyggelsen gjenreist i mur, med unntak av Tyholmen. Den vellykkede restaureringen av trearkitekturen gav Tyholmen Europa Nostra-prisen for miljøbevaring i 1991.
Bygningsmiljøer
Det var på Tyholmen mange av Arendals velstående kjøpmenn bodde på 1700- og 1800-tallet. Tyholmen har bevart mye av sitt særpreg takket være bevaring og fornyelse av den gamle bebyggelsen. Noen av disse bygningene ligger med fasaden mot Pollen. En av dem er Kløckers hus som i dag er museum. En annen er Den gamle Toldboden fra 1676, ett av Arendals eldste hus. På sørsiden av Tyholmen ligger en husrekke med Arendal gamle rådhus, som også kalles Kallevigs palé, etter byggherren. Byens gamle rådhus var en gang regnet for å være landets nest største trebygning, bare Stiftsgården i Trondheim var større.
Trefoldighetskirken er det mest ruvende byggverket såvel på Tyholmen som i Arendal sentrum. Den har landets nest høyeste kirketårn, 82 meter høyt. Byens rådhus frem til år 2005, har også vært regnet som Norges høyeste trebygning, tegnet av arkitekt Peder B. Pollen. En annen ruvende murbygning er skolebygningen fra 1881 på toppen av Tyholmen. Skolen har skiftet navn mange ganger, men heter i dag Arendal videregående skole. Arendals Museum bygde i 1840 sin egen museumsbygning på toppen av Tyholmen. I 1881 flyttet også museet inn i den nye skolebygningen. Statens hus på Tyholmen rommer både Arendal politistasjon og posthus.
På Tyholmen finner man også to av byens hoteller. Det mest eksklusive er Clarion Hotel Tyholmen, og ligger ytterst ved kaia med utsikt over hele havnebassenget. Hotellet ble påbygget med et lite tårnbygg i glass ytterst på kaia i 2006. Tyholmens andre hotell er Thon Hotel Arendal, som ligger vegg i vegg med byens kino, rett ved Statens hus.